EkBass/fiwiki-20250220-pages-articles huggingface dataset:
Lane Kiffin

Lane Monte Kiffin (s. 9. toukokuuta 1975 Bloomington, Minnesota) on yhdysvaltalainen amerikkalaisen jalkapallon valmentaja. Hän toimii tällä hetkellä Alabaman yliopiston joukkueen hyökkäyksen koordinaattorina. Kiffin on aiemmin toiminut muun muassa NFL-seura Oakland Raidersin päävalmentaja sekä yliopistotasolla Tennessee Volunteersin ja USC Trojansin päävalmentajana. Kiffin oli NFL-historian nuorin päävalmentaja saadessaan pestin 31-vuotiaana. Myös Kiffinin isä Monte Kiffin on amerikkalaisen jalkapallon valmentaja. Hän toimii tällä hetkellä USC:n puolustuksen koordinaattorina. ==Lähteet== Luokka:Yhdysvaltalaiset amerikkalaisen jalkapallon pelaajat Luokka:Yhdysvaltalaiset amerikkalaisen jalkapallon valmentajat Luokka:Vuonna 1975 syntyneet Luokka:Elävät henkilöt
Sergio Llull

Sergio Llull Melià (s. 15. marraskuuta 1987 Maó, Baleaarit) on espanjalainen koripalloilija, olympiamitalisti, maailman- ja Euroopan mestari, joka pelaa Espanjan maajoukkueessa ja Real Madridissa. Llullin varasi NBA:han vuoden 2009 varaustilaisuudessa 34. vuorolla Denver Nuggets. Kaudella 2010–2011 hänet valittiin Euroliigan kakkostähdistöön.http://www.euroleague.net/competition/players/showplayer?pcode=TGB Llull voitti Espanjan maajoukkueessa olympiahopeaa Lontoossa 2012, olympiapronssia Rio de Janeirossa 2016, maailmanmestaruuden Kiinassa 2019 ja Euroopan mestaruuden vuosina 2009, 2011 ja 2015. == Lähteet == * Sergio Llull Bio, Stats, and Results Olympics at Sports-Reference.com * Profiili Liga ACB === Viitteet === == Aiheesta muualla == * Sergio Llull basketball profile eurobasket.com * Luokka:Espanjalaiset koripalloilijat Luokka:Espanjalaiset olympiamitalistit Luokka:Vuonna 1987 syntyneet Luokka:Elävät henkilöt
Gazprom Neft

Gazprom Neft (aiemmin Sibneft; ) on venäläisen maakaasu- ja öljykonserni Gazpromin tytäryhtiö, joka vastaa pääosin konsernin öljyntuotannosta, -jalostuksesta ja huoltamotoiminnasta. Yhtiö kuuluu Venäjän viiden suurimman öljy-yhtiön joukkoon, ja se on kasvanut voimakkaasti viime vuosina. Yhtiön liikevaihto kasvoi 34 % vuosina 2010-2011. Yhtiön pääkonttori on Moskovassa, ja sen osakkeet noteerataan Lontoon pörssissä (LSE) ja Venäjän arvopaperipörssissä (RTS). Ennen Gazprom Neftin päämaja oli Moskovassa, mutta vuoden 2011 lopussa yhtiön kotipaikaksi muutettiin Pietari. Gazprom Neftin päämaja sijaitsee lähellä Iisakinkirkkoa osoitteessa ulitsa Potchtamtskaja 3-5. Yhtiöllä on tarkoitus rakennuttaa suuri toimistokeskus Lahden historiallisen kaupunginosan kupeeseen keskustan ulkopuolelle, aivan meren rannalle. Keskukseen liittyvä pilvenpiirtäjä tulee olemaan Venäjän ja Euroopan suurin pilvenpiirtäjä sekä Pietarin toinen tornirakennus. == Osuus öljyntuotannosta Venäjällä== Gazprom Neft tuotti 9 prosenttia vuonna 2011 Venäjällä pumpatusta öljystä. Yhtiö oli vuosina 2010-2011 tuotantoaan nopeimmin kasvattanut suuri venäläinen öljy-yhtiö. Alla olevassa taulukossa on esitetty suurimpien venäläisten öljy-yhtiöiden tuotantomäärät öljyekvivalenttitonneina. Mukaan on laskettu tytäryritysten petrokemialliset tuotanto-osuudet ilman maakaasutuotantoa (Gazprom ja Novatek) ja ilman yritysten tuotantoa ulkomailla: Öljy-yhtiö Tuotanto 2011 Venäjällä milj.(TOE) Osuus Venäjän öljytuotannosta 2011 (%) Tuotannon kasvu 2010-2011 (%) Rosneft 135,321 _22_ 2,5 Lukoil 99,717 16 -4,2 TNK-BP 93,907 15 1,8 Surgutneftegaz 71,411 12 0,9 Gazprom Neft 55,679 9 _8,0_ Tatneft 26,886 4 0,4 Muut öljy-yhtiöt 128,074 21 4,1 Venäjä yhteensä 610,994 100 1,8 ==Tuotantoalueet ja öljynetsintä== pienoiskuva|Näkymä Gazprom Neftin huoltamolle Kirgisian Biškekissä Gazprom Neftin tärkeimmät öljyntuotantoalueet sijaitsevat Venäjän Hanti-Mansiassa (Hanty-Mansijsk, Megion ja Strejevoi), Jamalin Nenetsiassa (Nojabrsk), Tomskin (Tomsk) ja Omskin alueella sekä Tšukotkassa (Anadir). Kansainvälisiä tuotantokenttiä yhtiöllä on Angolassa ja Romaniassa. Gazprom Neft on saanut hallintaansa myös Nenetsian edustalla Barentsinmerellä sijaitsevan Prirazlomnaja-tuotantolautan operaatiot. Öljynetsintää yhtiö harjoittaa Venäjän ohella muun muassa Gabonissa, Irakissa, Kuubassa ja Venezuelassa. ==Huoltamot== Yhtiöllä oli vuoden 2011 lopussa yhteensä 1670 liikennehuoltamoa tai bensa-asemaa. Näistä 1 043 sijaitsee Venäjällä, 202 entisissä Neuvostoliiton maissa (esimerkiksi Valko-Venäjällä ja Ukrainassa) ja 424 kaukaisemmissa maissa. == Lähteet == Luokka:Venäläiset öljy-yhtiöt Luokka:Gazprom Luokka:MSCI Russia Index Luokka:Venäläiset pörssiyhtiöt Luokka:Venäläiset valtionyhtiöt
Víctor Sada

Víctor Sada Remisa (s. 8. maaliskuuta 1984 Badalona, Katalonia) on espanjalainen koripalloilija ja Euroopan mestari, joka pelaa Espanjan maajoukkueessa ja FC Barcelonassa. Sada voitti Espanjan maajoukkueessa Euroopan mestaruuden vuonna 2011. Seurajoukkuetasolla hän voitti Gironaa edustaen EuroCupin vuonna 2007. FC Barcelonan pelaajana Sada voitti Euroliigan kaudella 2009–2010, neljä Espanjan mestaruutta, kaksi Espanjan cupia ja neljä Espanjan supercupia.http://www.euroleague.net/competition/players/showplayer?clubcode=bar&pcode;=BGO&seasoncode;=E2011 == Lähteet == * Victor Sada Biography and Olympic Results Olympics at Sports- Reference.com * Profiili acb.com * Victor Sada eurobasket.com === Viitteet === Luokka:Espanjalaiset koripalloilijat Luokka:Katalonialaiset koripalloilijat Luokka:Vuonna 1984 syntyneet Luokka:Elävät henkilöt
Richard Cragun

Richard Cragun (5. lokakuuta 1944 Sacramento, Kalifornia – 6. elokuuta 2012 Rio de Janeiro, Brasilia) oli yhdysvaltalainen balettitanssija. John Cranko otti hänet vuonna 1962 Stuttgartin balettiin, jossa hän vietti yli 30 vuotta. Vuosina 1996–1999 hän toimi Deutsche Operin balettijohtajana. Vuonna 1999 Cragun muutti Brasiliaan, ja siellä hän oli Rio de Janeiron kunnallisteatterin baletin johdossa vuosina 2003–2004. Hänen elämänkumppaninsa oli koreografi Roberto de Oliveira, jonka kanssa hän myös perusti oman yhtiönsä. Hän kuoli 67-vuotiaana AIDS:iin.DerStandard.at: Balletttänzer Richard Cragun gestorben == Lähteet == Luokka:Yhdysvaltalaiset balettitanssijat Luokka:Vuonna 1944 syntyneet Luokka:Vuonna 2012 kuolleet
John Tchicai

John Tchicai (28. huhtikuuta 1936 Kööpenhamina, Tanska – 8. lokakuuta 2012 Perpignan, RanskaOttawa Citizen: RIP, John Tchicai) oli avantgarde-jazzia ja free jazzia soittanut saksofonisti. Tchicai syntyi tanskalaiselle äidille ja kongolaiselle isälle. Hän aloitti 10-vuotiaana viulunsoiton, mutta siirtyi 16-vuotiaana klarinettiin ja alttosaksofoniin, johon keskittyi konservatoriossa. Tchicai muutti vuonna 1963 New Yorkiin. Hän esiintyi muun muassa John Coltranen Ascension-albumilla. Lisäksi hän perusti Archie Sheppin ja Don Cherryn kanssa New York Contemporary Fiven sekä Roswell Ruddin ja Milford Gravesin kanssa New York Art Quartetin. Tchicai teki yhteistyötä myös Albert Aylerin, Jazz Composers Guildin ja John Lennonin kanssa.AllMusic: John Tchicai Vuonna 1966 Tchicai palasi Tanskaan. Hän perusti Cadentia Nova Danica -kokoonpanon ja johti sitä vuoteen 1971. Sitten hän keskittyi työskentelemään päätoimisena opettajana. Vuonna 1977 hän palasi studioon, ja 1980-luvulla hän otti uudeksi instrumentikseen tenorisaksofonin. Hän liittyi Pierre Dorgen New Jungle Orchestraan. Vuonna 1990 Tchicai sai stipendin Tanskan kulttuuriministeriöltä. Hän muutti vuonna 1991 Kaliforniaan, jossa hän perusti yhtyeitä kosketinsoittajavaimonsa Margrietin kanssa ja levytti. Tchicai sai vuonna 1997 National Endowment for the Arts -stipendin.Davis Community Network Sittemmin hän asettui Ranskaan.P-O Life: Jazz concert with John TCHICAI == Lähteet == ==Aiheesta muualla== * John Tchicain muistokirjoitus Helsingin Sanomissa Luokka:Tanskalaiset jazzsaksofonistit Luokka:Vuonna 1936 syntyneet Luokka:Vuonna 2012 kuolleet
Harold Mabern

Harold Mabern (20. maaliskuuta 1936 Memphis, Tennessee – 19. syyskuuta 2019Memphis jazz great Harold Mabern has died) oli yhdysvaltalainen hard bopia soittava pianisti. Hän soitti 1950-luvun loppupuolella Chicagossa MJT + 3:n kanssa ennen muuttoaan New Yorkiin vuonna 1959. Mabern on tehnyt yhteistyötä muiden muassa Freddie Hubbardin, J. J. Johnsonin, Miles Davisin, Freddie Hubbardin ja Sarah Vaughanin kanssa. Hän on myös itse johtanut useita albumeja.AllMusic: Harold Mabern == Lähteet == Luokka:Yhdysvaltalaiset jazzpianistit Luokka:Vuonna 1936 syntyneet Luokka:Vuonna 2019 kuolleet
Riksförbundet för homosexuellas, bisexuellas och transpersoners rättigheter

Riksförbundet för homosexuellas, bisexuellas och transpersoners rättigheter (RFSL) on ruotsalainen seksuaali- ja sukupuolivähemmistöjen oikeuksia ajava järjestö. Se perustettiin vuonna 1950 yhtenä maailman varhaisimmista HLBT- järjestöistä. Sillä on 30 paikallisjärjestöä, ja joulukuussa 2011 sen jäsenmäärä oli noin 4 600.RFSL.com: Om RFSL Järjestön aiempi nimi oli Riksförbundet för sexuellt likaberättigande, mutta se vaihdettiin nykymuotoonsa vuonna 2007. == Lähteet == == Aiheesta muualla == * Viralliset sivut Luokka:Ruotsalaiset järjestöt Luokka:Seksuaali- ja sukupuolivähemmistöjen järjestöt
David Kato

David Kato (1968 tai 1969 – 26. tammikuuta 2011) oli ugandalainen HLBT- oikeusaktivisti. Hänet murhattiin muutama kuukausi sen jälkeen, kun Rolling Stone -lehti oli julkaissut ugandalaisten homoseksuaalien, myös Katon, valokuvia ja kehottanut surmaamaan kyseiset henkilöt. Tapahtuman aikoihin Ugandan parlamentti harkitsi lakia, joka olisi mahdollistanut homoseksuaalien teloittamisen. Lakia esitettiin pian sen jälkeen, kun yhdysvaltalaiset evankelikaalit olivat maaliskuussa 2009 vierailleet maassa saarnaamassa homoseksuaaleja ja heidän oikeuksiaan vastaan.Ugandan Who Spoke Up for Gays Is Beaten to Death Muiden muassa Barack Obama ilmaisi surunvalittelunsa Katon murhasta ja kehui tämän työtä oikeudenmukaisuuden ja vapauden puolesta.Statement by the President on the Killing of David Kato Kato aloitti toimintansa Ugandassa palattuaan vuonna 1998 Etelä-Afrikasta, jossa hän oli viettänyt joitain vuosia. Hänestä tuli Itä-Afrikan homojen oikeusliikkeen johtava vaikuttaja, ja hän lopetti työnsä opettajana keskittyäkseen taisteluunsa asian puolesta. Hän toimi Sexual Minorities Uganda -järjestössä (Smug). Hän haastoi Rolling Stonen oikeuteen, ja tuomari määräsikin valokuvien julkaisun lopetettavaksi. Kato oli kuollessaan 42-vuotias.BBC News: Obituary: Uganda gay activist David Kato Marraskuussa 2011 Katon murhasta tuomittiin 30 vuoden vankeuteen 22-vuotias Sydney Nsubuga. Hän oli väittänyt, että Kato ei lupauksestaan huolimatta ollut maksanut hänelle seksistä, mutta että hänen aikomuksenaan ei ollut tappaa, vaan että hän oli toiminut itsepuolustuksessa.Pink News: Killer of David Kato receives 30 year prison sentence == Lähteet == Luokka:Seksuaali- ja sukupuolivähemmistöjen oikeuksia ajaneet aktivistit Luokka:Ugandalaiset henkirikosten uhrit Luokka:1960-luvulla syntyneet Luokka:Vuonna 2011 kuolleet
Frank Mugisha

Frank Mugisha (s. 17. kesäkuuta 1979Rafto Foundation for Human Rights: CURRICULUM VITAE – FRANK MUGISHA) on ugandalainen HLBT-oikeusaktivisti. Hän kasvoi hartaassa katolisessa perheessä Kampalassa ja kertoi homoseksuaalisuudestaan ensimmäisenä 14-vuotiaana veljelleen, myöhemmin myös muulle lähipiirilleen. Hän vaikuttaa Sexual Minorities Uganda -järjestössä.The New York Times: Gay and Vilified in Uganda Vuonna 2011 hän otti sen toiminnanjohtajana vastaan Thorolf Rafton muistopalkinnon. Järjestön toimintaa pidettiin erityisen tärkeänä tilanteessa, jossa Ugandan ihmisoikeustilanne varsinkin seksuaalivähemmistöjen osalta oli heikkenemässä ja seksuaalivähemmistöjen edustajista oli tehty syntipukkeja sosiaalisille ongelmille.The 2011 Rafto Prize to Sexual Minorities Uganda (SMUG) and their leader Frank Mugisha Mugisha sai myös vuoden 2011 Robert F. Kennedyn ihmisoikeuspalkinnon.Ugandan LGBTI rights activist Frank Mugisha to receive 2011 Robert F. Kennedy Human Rights Award == Lähteet == Luokka:Ugandalaiset henkilöt Luokka:Seksuaali- ja sukupuolivähemmistöjen oikeuksia ajaneet aktivistit Luokka:Vuonna 1979 syntyneet Luokka:Elävät henkilöt
Nikolai Aleksejev

Nikolai Aleksandrovitš Aleksejev (; s. 23. joulukuuta 1977 Moskova) on venäläinen HLBT-oikeusaktivisti ja toimittaja. Hän voitti vuonna 2010 oikeudenkäynnin Venäjää vastaan Euroopan ihmisoikeustuomioistuimessa, joka sakotti valtiota Moskovan Pride -kulkueiden kieltämisestä. Syyskuussa 2010 Aleksejev pidätettiin Domodedovon kansainvälisellä lentoasemalla; vapauduttuaan kahden päivän kuluttua hän kertoi, että häntä oltiin painostettu luopumaan valituksesta Venäjää vastaan. Vuonna 2012 Aleksejev sai kotimaassaan sakot ”homopropagandan” levittämisestä; hän oli pidellyt Pietarissa kaupungintalon edustalla julistetta, jossa luki, että ”homoseksuaalisuus ei ole perversio”. Aleksejev solmi vuonna 2008 rekisteröidyn parisuhteen Sveitsissä. Aleksejev on Gayrussia.ru-järjestön ja Moskovan Priden järjestyskomitean perustaja. Hän on toiminut myös muun muassa Kansainvälisen homofobian vastaisen päivän komitean varapuheenjohtajana ja InterPriden johtokunnan jäsenenä ja Itä-Euroopan aluejohtajana. == Lähteet == Luokka:Venäläiset ihmisoikeusaktivistit Luokka:Seksuaali- ja sukupuolivähemmistöjen oikeuksia ajaneet aktivistit Luokka:Vuonna 1977 syntyneet Luokka:Elävät henkilöt
Pia Sundhage

Pia Mariane Sundhage (s. 13. helmikuuta 1960) on ruotsalainen jalkapallovalmentaja ja entinen jalkapalloilija. Hän on valmentanut Yhdysvaltain naisten maajoukkuetta vuosina 2007–2012 ja Ruotsin naisten maajoukkuetta joulukuusta 2012 vuoden 2017 EM-kilpailuihin saakka. Nykyään Sundhage valmentaa Brasilian naisten maajoukkuetta Sundhage on yksi maailman kaikkien aikojen arvostetuimmista naispelaajista. Hän sijoittui kuudenneksi vuonna 2000 järjestetyssä Kansainvälisen jalkapalloliiton äänestyksessä 1900-luvun parhaasta naisjalkapalloilijasta. Vuonna 1988 Ruotsin posti julkaisi jalkapalloaiheisen postimerkin, jossa Sundhage esiintyy. Vuonna 2008 hänet valittiin Ruotsissa Vuoden urheilunaiseksi (Årets iddrottskvinna). == Ura pelaajana == Sundhage aloitti Ruotsin naisten pääsarjassa Damallsvenskanissa 18-vuotiaana. Hän saavutti urallaan yhteensä neljä Ruotsin mestaruutta, sekä neljä Ruotsin cup-mestaruutta. Vuonna 1985 Sundhage pelasi myös italialaisen SS Lazion riveissä. Ruotsin maajoukkueessa Sundhage debytoi jo 15-vuotiaana vuonna 1975. Kaikkiaan hän esiintyi maajoukkueessa 146 kertaa, tehden 71 maalia. Sundhage voitti naisten Euroopan mestaruuden vuonna 1984 sekä MM-pronssia 1991. == Ura valmentajana == Valmennusuransa Sundhage aloitti vuonna 1992 pelaajavalmentajana Hammarby IF:n joukkueessa. Ruotsin lisäksi hän on toiminut valmentajana Norjassa, Yhdysvalloissa ja Kiinassa. Sundhage on valmentanut Yhdysvallat olympiakultaan vuosina 2008 ja 2012. Syyskuussa 2012 uutisoitiin, että Sundhage siirtyy joulukuun alussa Ruotsin naisten maajoukkueen päävalmentajaksi.Sundhage nouvelle sélectionneuse Hänen johdollaan Ruotsi ylsi välieriin EM-kilpailuissa 2013 ja saavutti hopeaa 2016 olympialaisissa. Tämän jälkeen Sundhage valmensi Ruotsin alle 16-vuotiaiden tyttöjen maajoukkuetta kunnes hänet valittiin Brasilian naisten maajoukkueen päävalmentajaksi heinäkuussa 2019. == Saavutukset == === Pelaajana === *MM- pronssia: 1991 *Euroopanmestaruus: 1984 *EM-hopeaa: 1987, 1995 *EM-pronssia: 1989 *Ruotsin mestaruus: 1979, 1981, 1984, 1989 *Ruotsin cup-mestaruus: 1981, 1984, 1994, 1995 === Valmentajana === *Olympiakultaa 2008 ja 2012 *Olympiahopeaa 2016 *MM-hopeaa 2011 == Lähteet == == Aiheesta muualla == Luokka:Ruotsalaiset jalkapalloilijat Luokka:Ruotsalaiset jalkapallovalmentajat Luokka:Vuonna 1960 syntyneet Luokka:Elävät henkilöt
BWT Magic

BWT Magic on vuosina 1999–2003 kilpaillut suomalainen lämminverinen ravihevonen. Sitä pidetään yhtenä kaikkien aikojen lahjakkaimmista Suomessa syntyneistä lämminverisistä. BWT Magic herätti kilpaillessaan suurta huomiota ja sai aikaan innostuksen, jollaista Suomessa ei ollut nähty sitten Charme Asserdalin päivien 1970- ja 1980-lukujen vaihteessa. Viisivuotiskauden keväällä saadun jalkavamman vuoksi hevosen kilpailu-ura huipputasolla kesti kuitenkin vain pari vuotta, eikä se ehtinyt kilpailemaan esimerkiksi Keski- Euroopassa kertaakaan. BWT Magicin kasvattaja on Suomen suurimpiin hevoskasvattamoihin kuuluva Blue White Trotters. Se kilpaili koko uransa Kalajoelta käsin Matti Salmen omistuksessa ja valmennuksessa. Kolmea ensimmäistä kilpailua lukuun ottamatta ohjastajana toimi Ahti Antti-Roiko. BWT Magic aloitti uransa keväällä 1999. Se juoksi kolmivuotiskaudellaan kaikkiaan 16 starttia, voittaen 12 kertaa ja sijoittuen kolmasti toiseksi. Kauden merkittävin suurkilpailuvoitto oli kolmivuotiaiden Euroopan mestaruus Teivossa. Tärkein ikäluokkakilpailu Kriterium sen sijaan päättyi suursuosikkina kakkossijaan Tuomas Korvenojan Inspiration Riden jälkeen. Nelivuotiaana BWT Magicin 18 starttia tuottivat 17 voittoa. Kauden ainoa tappio tuli syyskuussa Tukholmassa, jossa hevonen sijoittui toiseksi. Ori kilpaili koko kauden menestyksekkäästi vanhempia hevosia vastaan voittaen muun muassa Kymi Grand Prix´n ja St. Michelin. Nelivuotiaiden suurimmassa ikäluokkakilpailussa Derbyssä nähtiin jälleen BWT Magicin ja Inspiration Riden välinen taistelu, joka päättyi tällä kertaa BWT Magicin voittoon. Kauden päätteeksi hevonen kävi vielä kilpailemassa Tukholmassa ja tuloksena oli yli 500 000 kruunun arvoinen Solvalla Grand Prix´n voitto. Keväällä 2001 BWT Magic jatkoi suurkilpailuvoittojensa sarjaa voittamalla Seinäjoki-ajon, Finlandia- ajon sekä Killerin Eliitin. Toukokuun lopussa ori kutsuttiin Tukholman Elitloppetiin, joka on yksi maailman arvostetuimmista ja suurimmista ravikilpailuista. Karsintalähdössä BWT Magic sijoittui toiseksi italialaisen Varennen jälkeen ennätyksekseen jääneellä tuloksella 10,9a. Finaalissa ori laukkasi loppusuoralla loukaten samalla pahasti jalkansa. Vuohisluun halkeamisen johdosta hevonen palasi radoille vasta seuraavan vuoden helmikuussa, mutta ei enää onnistunut nousemaan takaisin huipulle. Viimeisen kilpailunsa BWT Magic juoksi Oulun Äimärautiolla lokakuussa 2003. Nykyään hevonen vaikuttaa siitosorina ja sillä on yli 60 jälkeläistä. == Lähteet == * Blue White Trotters/Historia * Suomen Hippos/Tähtien Talli * Sukuposti.net === Viitteet === Luokka:Suomalaiset ravurit
HMS Sapphire (1904)

HMS Sapphire oli Britannian kuninkaallisen laivaston Topaze-luokan panssarikansiristeilijä ensimmäisessä maailmansodassa. == Valmistus == Alus tilattiin Palmers Shipbuilding and Iron Companyltä Jarrowista, missä köli laskettiin 30. maaliskuuta 1903. Alus laskettiin vesille 17. maaliskuuta 1904 ja valmistui 7. helmikuuta 1905.Gardiner, Robert 1860-1905 s. 84 == Palvelus == Ensimmäisen maailmansodan uhatessa alus palautettiin palvelukseen 2. heinäkuuta 1914 Chathamin telakalla Kentissä, minkä jälkeen se siirrettiin Medwayn suistoon Kethole Reachiin. Alus oli valmis merelle lähtöön 16. heinäkuuta Sheernessin telakalta Spitheadiin Hampshireen, jossa se otti osaa laivastokatselmukseen 20. heinäkuuta. Alus saapui 8. tammikuuta 1918 Adeniin, jonne aluksen päälliköksi saapui HMS Mintolta W. F. Sells. Alus myytiin romutettavaksi 9. toukokuuta 1921. == Lähteet == * * === Viitteet === Luokka:Topaze-luokan risteilijät Luokka:Yhdistyneen kuningaskunnan ensimmäisen maailmansodan risteilijät Luokka:Palmersin valmistamat alukset
HMS Topaze (1903)

HMS Topaze oli Britannian kuninkaallisen laivaston ensimmäisessä maailmansodassa palvellut Topaze-luokan panssarikansiristeilijä. == Valmistus == Alus tilattiin Laird, Son and Companyltä Birkenheadistä, missä köli laskettiin 14. elokuuta 1902. Alus laskettiin vesille 23. heinäkuuta 1903 ja valmistui marraskuussa 1904.Gardiner, Robert 1860-1905 s. 84 == Palvelus == Alus myytiin romutettavaksi 1921. == Lähteet == * * * === Viitteet === Luokka:Topaze-luokan risteilijät Luokka:Yhdistyneen kuningaskunnan ensimmäisen maailmansodan risteilijät Luokka:Lairdin valmistamat alukset
HMS Diamond (1904)

HMS Diamond oli Britannian kuninkaallisen laivaston ensimmäisessä maailmansodassa palvellut Topaze-luokan panssarikansiristeilijä. == Valmistus == Alus tilattiin Laird, Son and Companyltä Birkenheadistä, missä köli laskettiin 24. maaliskuuta 1903. Alus laskettiin vesille 6. tammikuuta 1904 ja valmistui tammikuussa 1905.Gardiner, Robert 1860-1905 s. 84 == Palvelus == Alus myytiin romutettavaksi 1920. == Lähteet == * * * === Viitteet === Luokka:Topaze-luokan risteilijät Luokka:Yhdistyneen kuningaskunnan ensimmäisen maailmansodan risteilijät Luokka:Lairdin valmistamat alukset
Leonel Manzano

Leonel ”Leo” Manzano (s. 12. syyskuuta 1984 Dolores Hidalgo, Meksiko) on yhdysvaltalainen keskimatkojen juoksija, joka on erikoistunut 1 500 metrin juoksuun. Osakan MM-kilpailuissa 2007 Manzano karsiutui 1 500 metrillä alkuerissä ja Pekingin olympialaisissa 2008 välierissä. Berliinin MM- kilpailuissa 2009 hän oli finaalissa kahdestoista. Daegun MM-kilpailuissa 2011 Manzano jäi välieriin. Lontoon olympialaisissa 2012 Manzano saavutti hopeaa ajalla 3.34,79. Moskovan MM-kilpailuissa 2013 hän karsiutui välierissä. == Henkilökohtaiset ennätykset == Matka Aika Paikka Vuosi 800 m 1.44,56 Berliini 22. elokuuta 2010 1 500 m 3.30,98 Monaco 18. heinäkuuta 2014 == Lähteet == == Aiheesta muualla == *Leonel Manzonon kotisivut Luokka:Yhdysvaltalaiset keskimatkojen juoksijat Luokka:Yhdysvaltalaiset olympiamitalistit Luokka:Vuonna 1984 syntyneet Luokka:Elävät henkilöt
Sailing Free

Sailing Free on Olivia Lufkinin yhdestoista single, joka julkaistiin 15. huhtikuuta 2009. Se on hänen ensimmäinen single yli kahden vuoden tauon jälkeen, jota aiemmin Olivia oli viimeksi julkaissut "Wish/Starless Nightin" lokakuussa 2006. Sailing Free on tehty yhteistyössä Inoranin, Luna Sea-yhtyeen kitaristin kanssa ja se tehtiin PlayStation Portable:lle julkaistulle Sengoku Basara Battle Heroes-pelille. Kappale sijoittui ensimmäisen viikon 2,418 kappaleen myynnillään parhaimmillaan sijalle #25 lukuisilla musiikkilistoilla. Tähän mennessä singleä on myyty yli 3,300 kappaletta. ==Raitalista== * 1. "Sailing Free" * 2. "Love Love Love" * 3. "Undress" * 4. "Sailing Free"(Karaoke version) * 5. "Undress"(Karaoke Version) ==Lähteet== Luokka:Vuoden 2009 kappaleet Luokka:Olivia Lufkinin kappaleet
Bluelight Records

Bluelight Records on suomalainen vuonna 1984 perustettu levy-yhtiö ja -merkki, joka on tunnettu erityisesti juurimusiikin julkaisijana. Yhtiöllä on myös raskaampaan musiikkiin keskittynyt alamerkki Blastic Heaven Records. Yhtiön perustaja ja omistaja on Mika Myyryläinen. Bluelight lopetti julkaisutoiminnan väliaikaisesti vuonna 2007, mutta teki paluun vuonna 2012. == Artistit vuonna 2021 == * The Blue Cats (UK) * Clint Bradley (UK) * Five Fifteen * Francine * Vesa Haaja * Hearthill * Dr. Helander & Third Ward * Hi-Speed Rockets * Huojuva lato * Jack's Basket Room * Kalle Kaaja * Kononen & Pajukallio * Miki Lamarr * Million Dollar Tones * Nieminen & Litmanen * Nine Lives * Hal Peters and His Trio * Pääesiintyjät * Restless (UK) * Son Demon and His Holy Boys * Jussi Syren And The Groundbreakers * Hayden Thompson (USA) == aiemmin Bluelightille levyttäneitä == * Honey Aaltonen * Pepe Ahlqvist * Wasel Arar & Northstate * Antidote * The Atomizers * Band'o * Tina Bednoff & the Cocktailers * Micke Björklöf & Blue Strip * Bloodshot Eyes * Blue Monday * Blues Affection * Bockhill Special * Bone Fed Dogs * Boppin' Pete 3 * The Butterfingers * The Clayhill Brothers * The Crackerjacks * Mac Curtis (USA) * The Dell-Tones * Doggtown * Doobie Twisters * Dragons * The Evil Tones * The Flaming Balls * The Fleabrain * Frogley * Woody Garrett (USA) With Doobie Twisters * Goofy & The Gamblers * Robban Hagnäs * Aikka Hakala * Heartworn * Honey B & T-Bones * Risto Hovi * Houserockers * Hundred Years * Jake's Blues Band * Jolly B Good * Buck Jones & His Lone Star Cowboys * Kaimaaniorkesteri * Keystone Cops * Knucklebone Oscar * Esa Kuloniemi * The Lake Country Boys * Kitty Lee & Mystery Train * Johnny Legend (USA) * Gona Lehtinen * Mannerheim * Less Misfits * Dave Lindholm * Loputkin loat * Erja Lyytinen * Mikko Löytty * Micke & Lefty * Miss Saana & Scudda Hoos * Mr. Breathless * Nightriders * Oiling Boiling Rhythm 'n' Blues Band * One O'Clock Humph * Peipposet * The Pirates (UK) * Eero Raittinen * Red Hot * Redclouds * Kari Riihimäki * Jarkka Rissanen * The Rock 'n' Roll Group * The Rock Therapy * Rock-Ola * Rollovers * Jack Scott (USA) * The Slippers * Stoneage * Stratovarius * Stringbeans * Sweet Jeena and her Sweethearts * Jussi Syren Rockabilly Revival * Kari Tapio * Tarot * Gene Taylor (USA) * Teddy & The Tigers * Thunder Bay * Tortilla Flat * Jake Voutilainen * Waltari * Dallas Wayne And The Dimlights * Wentus Blues Band * Mike Westhues * Whistle Bait == Lähteet == Luokka:Suomalaiset levy- yhtiöt
Coop Norge

Coop Norge SA (usein käytetään lyhyempää muotoa Coop) on suuri osuustoiminnallinen päivittäistavaraketju Norjassa. Sillä on viisi eri päivittäistavarakauppaketjua. Coop Obs! -kaupat ovat hypermarketteja, Coop Megat supermarketteja, Coop Prixit halpakauppoja, Coop Markedit lähikauppoja ja Coop Extrat keskittyvät alhaisiin hintoihin. Coop Norge SA perustettiin 27. kesäkuuta 1906. Coop Norgen omistavat 117 paikallisten osuuskuntien yli 1,3 miljoonaa jäsentä. Yrityksen pääkonttori on Oslossa. Coopin hyllyillä on kaupan omia X-tra-tuotteita ja Coop-tuotteita, joita myydään myös Tanskassa, Ruotsissa, Suomessa ja Baltian maissa.https://www.cooptrading.com/products- brands/ == Lähteet == == Aiheesta muualla == *Coop Luokka:Norjalaiset kauppaketjut Luokka:Norjalaiset osuuskunnat
Aguié (departementti)

Aguié on departementti Maradin alueella Nigerissä. Sen pinta-ala on 3 001 neliökilometriä. Vuonna 2010 departementissa arvioidaan olleen 374 200 asukasta. Aguién departementti sijaitsee Nigerin eteläosassa Sahelin ja Sudanin siirtymäalueella. Se rajoittuu lännessä Madarounfan ja Guidan- Roumdjin, pohjoisessa Mayahin ja idässä Tessaouan departementteihin sekä etelässä Nigeriaan. Departementin hallinnollinen keskus on Aguién kaupunki. Sen lisäksi siihen kuuluvat Gangaran, Gazaouan ja Tchadouan maalaiskunnat. Asukkaista 80 % on hausoja ja loput fulbeja. Vallitsevat uskonnot ovat islam, kristinusko ja animismi. Seudun pääelinkeino on maanviljely. Tärkeimmät viljelykasvit ovat hirssi, durra, lehmänpapu, maamanteli, maapähkinä ja maissi. Lisäksi harjoitetaan käsityöammatteja ja kaupankäyntiä. ==Lähteet== *
Bosseopentaeenihappo

Bosseopentaeenihappo on konjugoitunut monityydyttymätön rasvahappo. Yhdistettä voidaan uuttaa Bossiella orbigniana punakorallilevästä, jossa yhdistettä esiintyy. ==Lähteet== ==Aiheesta muualla== *PubChem: Bosseopentaenoic acid *ChemSpider: Bosseopentaenoic acid Luokka:Rasvahapot
The 3DO Company

The 3DO Company oli yhdysvaltalais-japanilainen videopeleihin keskittynyt yritys. Sen perusti Electronic Artsin luoja Trip Hawkins. Se tunnettiin erityisesti 3DO-pelikonsolistaan ja se kehitti useita pelejä myös muille laitteille, esimerkiksi Might and Magic ja Heroes of Might and Magic -fantasiapelisarjat. Sen tärkeitä osakasyrityksiä olivat Electronic Arts, Matsushita (Panasonic), LG Group, AT&T;, Time Warner sekä MDA. Vuonna 2003 yritys ajautui konkurssiin. == Lähteet == Luokka:Entiset yhdysvaltalaiset videopeliyritykset Luokka:Japanilaiset videopeliyritykset
3DO Interactive Multiplayer

3DO Interactive Multiplayer (lyhennetty 3DO) oli The 3DO Companyn suunnittelema pelikonsoli. Konsoli ei menestynyt johtuen sen hinnasta (alkuperäisellä mallilla 699 dollaria), vähäisestä pelitarjonnasta ja kilpailijoiden tulossa olleista pelikonsoleista. 3DO:ta ehdittiin silti valmistaa eri versioita. Konsolin valmistus oli lisensoitu eri valmistajille, Panasonicin lisäksi 3DO-konsoleita valmistivat Goldstar (nyk. LG) ja Sanyo. Konsoli esiteltiin vuonna 1993. Konsolin valmistus loppui vuonna 1998. == Tekniikka == Laitteessa oli CD-ROM asema. * ARM60, 32-bittinen RISC * 2 kpl videosuorittimia * 16-bittinen DSP * NTG:n suunnittelema matematiikkasuoritin == Pelit == Laitteelle julkaistiin 178 peliä. == Katso myös == * Philips CD-i * Commodore CDTV * Pioneer LaserActive == Lähteet == Luokka:Pelikonsolit Luokka:Panasonic Luokka:Vuoden 1993 tekniikka
Nokia 103

Nokia 103 on matkapuhelinvalmistaja Nokian huhtikuussa 2012 esittelemä matkapuhelin, jossa on 1,36 tuuman mustavalkonäyttö. Se suunnattiin kehittyville markkinoille ja ensimmäistä puhelinta ostaville. Puhelimen myynti alkoi ensimmäisenä Nigeriassa. Nokia 103 oli yksi edullisimmista matkapuhelimista, ja sen myyntihinta oli 16 euroa ennen veroja ja muita maksuja. == Lähteet == * Nokia 103 Data Sheet (pdf) (Arkistoitu versio) * Nokia 103 released, 16 euros, to start selling in Nigeria - My Nokia Blog * GSMArena: Nokia 103 === Viitteet === == Aiheesta muualla == * Käyttöohjeet (Arkistoitu versio) 103 Luokka:Vuoden 2012 matkapuhelimet
Novatek

Novatek () on Venäjän toiseksi suurin maakaasun tuotantoyhtiö. Talouslehti Forbesin kevään 2012 listauksen mukaan se oli Venäjän 12. suurin ja maailman 604. suurin julkisesti noteerattu yritys. Yhtiön pääkonttori on Tarko-Salen kaupungissa Jamalin Nenetsiassa. Novatekin osakkeet noteerataan Lontoon pörssissä (LSE) ja Moskovan pörssissä. Yhtiö tekee yhteistyötä muun muassa Gazpromin ja ranskalaisen Total-yhtiön kanssa. RIAraitingin sadan venäläisen suuryritysten vuoden 2014 vertailussa yhtymä sijoittui markkina-arvoltaan viidenneksi (5.). Yhtiön arvoksi arvioitiin 1218,227 miljardia Venäjän ruplaa vuoden 2013 lopussa (+16,1 % edellisvuoteen). ==Lähteet== Luokka:Venäläiset energiayhtiöt luokka:MSCI Russia Index Luokka:MOEX Index luokka:RTS Index Luokka:Venäläiset pörssiyhtiöt
Kalmiat

Kalmiat (Kalmia) on kanervakasveihin kuuluva kasvisuku, johon kuuluu lähteestä ja määritelmästä riippuen viidestä kymmeneen lajia. Suvun lajit ovat pienehköjä puuvartisia, yleensä ainavihantia kasveja. Suku on nimetty suomalaisen kasvitieteilijän Pehr Kalmin mukaan. == Kuvaus == thumb|left|Sielikkö (Kalmia procumbens) Kalmiat ovat monivuotisia puuvartisia kasveja, pensaita tai varpuja, joskus pieniä puita. Ne ovat yleensä ainavihantia, laji Kalmia cuneata tosin on kesävihanta. Lehdet ovat vastakkaiset, vuorottaiset tai säteittäiset, ruodilliset, nahkeapintaiset ja laidoiltaan ehyet. Terttumaiset kukinnot sijaitsevat versojen päädyissä tai hangoissa. Kukinnoissa on yleensä 2–40 kukkaa. Kukat ovat kaksineuvoisia ja symmetrisiä säteittäin. Verho- ja terälehtiä on kumpiakin tavallisesti viisi. Teriö on lähes kokonaan yhteenkasvanut. Hedelmä on pyöreä kota. Yhdessä kodassa on tavallisesti 100–150 yleensä siivekästä siementä. == Lajeja == Suvun lajien määrä vaihtelee lajien määritelmän mukaan. Sielikkö (Kalmia procumbens) on aiemmin yleensä luokiteltu omaan yksilajiseen sukuunsa Loiseleuria ja Kalmia buxifolia omaan yksilajiseen sukuunsa Leiophyllum, mutta nykyään niitä tavallisesti pidetään kalmioiden sukuun kuuluvina. Yleisesti hyväksyttyjä lajeja ovat: *Kalmia angustifolia – kapealehtikalmia *Kalmia buxifolia *Kalmia cuneata *Kalmia hirsuta *Kalmia latifolia – leveälehtikalmia *Kalmia microphylla *Kalmia polifolia – varpukalmia *Kalmia procumbens – sielikkö (syn. Loiseleuria procumbens) == Lähteet == === Viitteet === == Aiheesta muualla == * Arboretum Mustila: Kalmia - kalmiat Luokka:Kanervakasvit
Marco Vaccari

Marco Vaccari (s. 17. heinäkuuta 1966, Milano) on italialainen entinen pikajuoksija, jonka päämatka oli 400 metriä. Hän juoksi 400 metrin ennätyksensä 45,74 Bolognassa 23. kesäkuuta 1992. Vuoden 1991 sisäratojen MM- kisoissa Sevillassa Vaccari oli mukana pronssia voittaneessa 4x400 metrin viestijoukkueessa (muut juoksijat olivat Vito Petrella, Alessandro Aimar, Andrea Nuti).Vuonna 1997 Vaccari osallistui Ateenan MM-kisoihin, jossa jäi neljännesfinaaliin 400 metrillä. Vaccari voitti hopeaa Välimeren kisoissa vuonna 1997. == Lähteet == Luokka:Italialaiset pikajuoksijat Luokka:Vuonna 1966 syntyneet Luokka:Elävät henkilöt
Espoo Colts

Espoo Colts oli suomalainen amerikkalaisen jalkapallon seura, joka oli toiminnassa 1979–1996. Seura aloitti toimintansa Helsingin Munkkiniemessä nimellä MAJS eli Munkkiniemen Amerikkalaisen Jalkapallon Seura tai tutummin Munkka. Munkkiniemen yhteiskoulun oppilaat pelasivat Suomen ensimmäisen amerikkalaisen jalkapallon ottelun Tapiolan Yhteiskoulua vastaan vuonna 1976. Munkkiniemeläiset perustivat myöhemmin amerikkalaisen jalkapallon seuran Munkan, joka osallistui vuonna 1980 ensimmäiseen Vaahteraliigan kauteen. Munkka sai myöhemmin lisänimen Colts. Seura voitti Suomen mestaruuden 1981 ja 1989 ja saavutti hopeaa 1980, 1982 ja 1988. Vuonna 1991 seura muutti Espooseen parempien toimintaedellytysten perässä ja muutti nimekseen Espoo Colts. Colts pudottautui 14 Vaahteraliigakauden jälkeen II-divisioonaan kaudeksi 1994, ja nousi seuraavaksi kaudeksi I-divisioonaan. Divisioonan mestaruuden Colts voitti kaudella 1996, mutta päätti lopettaa toimintansa kyseisen kauteen. ==Lähteet== Luokka:Entiset suomalaiset amerikkalaisen jalkapallon seurat Luokka:Entiset espoolaiset urheiluseurat Luokka:Vuonna 1979 perustetut urheiluseurat
Charles Mouton

Charles Mouton (n. 1626 – ?) oli ranskalainen luutisti ja säveltäjä. Hän syntyi todennäköisesti Rouenissa tai sen lähellä. Ei ole varsinaisia todisteita, että hän olisi opiskellut Denis Gaultierin johdolla, mutta ainakin tyylillisesti hän oli tämän seuraaja. Hän vietti todennäköisesti aikaa myös Italiassa.HOASM: Charles Mouton Moutonin uskotaan työskennelleen nuorena Savoijin hovissa Torinossa, ja hän asettui vuonna 1678 Pariisiin. Hän sävelsi luutulle ja opetti luutunsoittoa. Hän kuoli joskus vuoden 1699 jälkeen.AllMusic: Charles Mouton == Lähteet == Luokka:Ranskalaiset säveltäjät Luokka:Ranskalaiset luutistit Luokka:Barokkisäveltäjät Luokka:Vuonna 1626 syntyneet Luokka:Kuolinvuosi tuntematon
Jakub Vadlejch

Jakub Vadlejch (s. 10. lokakuuta 1990 Praha) on tšekkiläinen keihäänheittäjä, Euroopan mestari sekä olympia- ja MM-mitalisti. Vuoden 2007 alle 18-vuotiaiden MM-kisoissa Vadlejch oli kahdestoista, vuoden 2008 alle 20-vuotiaiden MM- kisoissa kymmenes ja vuoden 2009 alle 20-vuotiaiden EM-kisoissa kahdeksas. Vadlejch karsiutui loppukilpailusta EM-kilpailuissa 2010, MM-kisoissa 2011, kesäolympialaisissa 2012, EM-kilpailuissa 2014 ja MM-kisoissa 2015. Amsterdamin EM-kilpailuissa 2016 hän sijoittui yhdeksänneksi ja saman vuoden Rio de Janeiron olympialaisissa kahdeksanneksi. Vadlejch heitti Lontoossa järjestetyissä yleisurheilun maailmanmestaruuskilpailuissa 12. elokuuta 2017 hopeaa ennätyksellään 89,73. Berliinin EM-kilpailuissa 2018 hän oli kahdeksas ja Dohan MM-kilpailuissa 2019 viides. Tokion olympialaisissa vuonna 2021 hän saavutti hopeaa tuloksella 86,67, Eugenen MM-kilpailuissa 2022 pronssia heitettyään 88,09 ja saman vuoden Münchenin EM-kilpailuissa hopeaa tuloksella 87,28. Budapestin MM-kilpailuissa 2023 hän voitti pronssia tuloksella 86,67. Rooman EM-kilpailuissa 2024 Vadlejch voitti Euroopan-mestaruuden tuloksella 88,65. Jakub Vadlejchin seura on prahalainen Dukla Praha ja häntä valmentaa Jan Železný. == Kausien parhaat heitot == :Lähde: IAAF * 2008 76,57 Praha 16.9. * 2009 81,95 Domazlice 26.9. * 2010 84,47 Olomounc 8.5. * 2011 84,08 Domazlice 24.9. * 2012 80,40 Potchefstroom 24.3. * 2013 75,85 Stará Boleslav 28.8. * 2014 82,97 Kuortane 13.7. * 2015 86,21 Karlstad 22.7. * 2016 88,02 Pariisi 27.8. * 2017 89,73 Lontoo 12.8. * 2018 89,02 Praha 4.6. * 2019 85,78 Birmingham 18.8. * 2020 84,31 Kladno 1.6. * 2021 86,67 Tokio 7.8. * 2022 90,88 Doha 13.5. == Lähteet == Luokka:Tšekkiläiset keihäänheittäjät Luokka:Tšekkiläiset olympiamitalistit Luokka:Vuonna 1990 syntyneet Luokka:Elävät henkilöt
Maantiivistäjä

thumb|Polttomoottorikäyttöinen maantiivistäjä, "lätkä". Maantiivistäjä - myös (täry)jyrä, tärytin tai tärylevy ("tärylätkä") - on yleisnimi joukolle koneita, jolla voi tiivistää maa-aineksia. Tiivistäjien toiminta perustuu joko pelkkään massaan (jyrät) tai sen ohella myös iskuvoimaan (täryt). Tiivistäjien voimanlähteenä on lähes poikkeuksetta polttomoottori (bensiini tai diesel), harvoin sähkö tai paineilma. Käyttökohteet: Maa-ainesten tiivistys ennen rakentamista tai kaivantojen täytön jälkeen; tiivistys ennen maan pinnoittamista (asvaltti, pihakivetys, laatat) tai edellä mainittujen pinnoitteiden tiivistys, jolloin tiivistys perustuu lähinnä puhallushiekan tai vastaavan tiivistymiseen pihakivien tai –laattojen välissä. Laitteiden tiivistysteho vaihtelee maa-aineksesta ja laitteen ominaisuuksista riippuen noin 10 cm:stä jopa 60 cm:iin. Suurimpia tärylevyjä lukuun ottamatta nykyisten laitteiden äänenpainetaso jää yleensä alle 100 dB:iin.Talhu Oy, maantiivistäjät ==Tyyppejä== Käyttötarkoituksen mukaan markkinoilla on useita erilaisia laitteita: *Tärylevy on pohjapinnaltaan nelikulmion muotoinen tiivistäjä. Kevyempiä (”yhteen suuntaan kulkevia”) malleja (noin 50–150 kg) ohjataan laitetta työntämällä/vetämällä; raskaampia (”kahteen suuntaan kulkevia”) malleja (noin 150–800 kg) mekaanisella suunnanvaihtajalla. Yli 800 kg laitteet ovat lähes poikkeuksetta kauko-ohjattavia. *Pyöreä tärylevy on suhteellisen pieni (noin 50–100 kg), erityisesti ahtaisiin paikkoihin suunniteltu käsikäyttöinen tiivistäjä. Käynnissä olevaa laitetta ohjataan kallistamalla sitä haluttua kulkusuuntaa vastaan. *Täryjuntta on suhteellisen pieni (noin 50–100 kg), erityisesti ahtaisiin paikkoihin suunniteltu käsikäyttöinen tiivistäjä. Pienestä pohjalevystä ja suuresta iskutehosta johtuen täryjuntta omaa suuren paikallisen tiivistyskyvyn. Laitetta ohjataan sitä kallistamalla. *(Täry)jyrä on raskasta (noin 2000-20 000 kg) tiivistyskalustoa suurten työalojen, kuten teiden pohjien tiivistykseen. Tämän luokan kevyimmät mallit ovat usein joko aisa- tai kauko-ohjattavia, raskaammat mallit lähes poikkeuksetta päältä ajettavia. Jyrä voi olla myös perässä vedettävä. Sileärumpuisia jyriä kutsutaan valssijyriksi, hammastettuja rumpuja sorkkajyriksi.Infra Uusimaa Laitetta saatetaan tarkentavasti kutsua myös 1- tai 2-valssiseksi jyrärumpujen lukumäärän mukaan. ==Täryttävien tiivistäjien ominaisuuksia== Tärkeimmät ominaisuudet *Työpaino (kg) *Iskuteho (J) *Keskipakoisvoima (kN) *Amplitudi (mm) *Taajuus (Hz) *Tärinäarvot (m/s²) *Työ- tai etenemisnopeus (m/min) *Pohjalevyn pinta-ala (cm²) *(Moottorin) teho (kW) ==Katso myös== *Tiejyrä *Tärylevy ==Lähteet== Luokka:Talonrakennus Luokka:Rakennusvälineet ja -kalusto
Gustaf Wrede

Gustaf Wrede voi tarkoittaa ainakin seuraavia henkilöitä: *Gustaf Wrede af Elimä (1775–1830), suomalainen vapaaherra, everstiluutnantti ja Varkauden ruukin perustaja *Gustaf Wrede af Elimä (1853–1939), "Parkanon paroni", suomalainen metsänhoitaja ja suojeluskunta-aktiivi *Gustaf Oskar Axel Wrede (1862–1939), suomalainen merenkulkuhallituksen pääjohtaja *Gustaf Woldemar Wrede (1889–1958), suomalainen teollisuusjohtaja
Fabian Wrede

Fabian Wrede voi tarkoittaa ainakin seuraavia henkilöitä: * Fabian Wrede (1641–1712), ruotsalainen poliitikko ja valtaneuvos * Fabian Wrede (1694–1768), ruotsalainen valtaneuvos ja kenraalimajuri * Fabian Casimir Wrede (1724–1795), ruotsalainen kenraali * Fabian Wrede (1760–1824), ruotsalainen sotamarsalkka * Fabian Wrede (1802–1893), ruotsalainen kenraaliluutnantti ==Aluksia== *Fabian Wrede -luokan koululaiva *Koululaiva Fabian Wrede *Yhteysalus Fabian Wrede
Sauvatärytin

Sauvatärytin eli tärytin (eli vibraattori, puhekielessä myös vibra) on betonivalussa käytetty tärykone. Siinä värinän synnyttää tavallisimmin erillinen sähkömoottori tai paineilmalähde. Voimanlähteestä lähtee taipuisa, noin 1-4 metriä pitkä suojaputken sisällä oleva akseli, jonka päässä on värinän betonille välittävä sauva. Sauvan halkaisija vaihtelee noin 25-75 mm ja pituus noin 250-500 mm, käyttötarkoituksesta riippuen. Laitetta käytetään betonin tasoittamiseen, jotta valettava massa täyttäisi muottien kaikki kolot eikä valuun jäisi koloja tai ilmakuplia. Laitekoko vaihtelee akkukäyttöisten täryttimien muutamista kiloista jopa yli sataan kiloon (suurtaajuustärytin). Betonielementtien valussa muotin alla on kiinteästi asennettu, useammasta yksiköstä koostuva tärytin. Täryttimillä voidaan toteuttaa materiaalin siirtoon tarkoitettu laite, tärykuljetin, sekä järjestää kappaleita samansuuntaisiksi automaattisia työvaiheita varten. Luokka:Koneet Luokka:Rakennusvälineet ja -kalusto
Kellokanervat

Kellokanervat (Erica) on kanervakasveihin kuuluva kasvisuku. Sukuun kuuluu yli 800 lajia. Sen edustajat ovat lähinnä Euraasian ja Afrikan lauhkeiden ja subtrooppisten alueiden varpuja ja pensaita. Useita suvun lajeja käytetään koristekasveina. == Kuvaus == Kellokanervat ovat ainavihantia varpuja, pensaita tai pieniä puita. Lehdet ovat ruodillisia, nahkeapintaisia, yleensä ripsilaitaisia ja säteittäin asettuneita. Versojen kärjissä tai hangoissa sijaitsevat kukinnot ovat terttumaisia; terttuja, sarjoja tai huiskiloita. Kukinnoissa on yleensä 10–30 kukkaa. Kukat ovat kaksineuvoisia ja säteittäissymmetrisiä. Sekä verho- että terälehtiä on 4–5. Terälehdet ovat verholehtiä pidempiä, ja lähes koko pituudeltaan yhteenkasvaneita, antaen kukalle kellomaisen muodon. Heteitä on kymmenen. Emin vartalo on pitkä ja kapea. Hedelmä on yleensä rakenteeltaan kota, joillakin lajeilla kuitenkin luumarjamainen. Siemenet ovat pieniä ja siivettömiä. == Lajeja == Kellokanervien sukuun kuuluu lähteestä riippuen noin 800–900 lajia. Lähisukuinen kanerva (Calluna vulgaris) luettiin aiemmin kuuluvaksi kellokanervien sukuun, mutta nykyään sitä pidetään yksin oman sukunsa edustajana. Joitakin tunnetumpia tai suomeksi nimettyjä kellokanervalajeja ovat: * Erica arborea – puukellokanerva eli puukanerva * Erica azorica * Erica australis – espanjankellokanerva * Erica baccans * Erica caffra * Erica carnea – lumikellokanerva * Erica cerinthoides * Erica ciliaris * Erica cinerea – harmaakellokanerva * Erica erigena – iberiankellokanerva * Erica gracilis – syyskellokanerva * Erica hiemalis – talvikellokanerva * Erica lusitanica – portugalinkellokanerva * Erica mackaiana – irlanninkellokanerva * Erica maderensis – madeirankellokanerva * Erica mammosa – piippukellokanerva * Erica manipuliflora – kreetankellokanerva * Erica mannii – tuuheakellokanerva * Erica multiflora – pensaskellokanerva * Erica reunionensis * Erica rossii – vuorikellokanerva * Erica scoparia – luutakellokanerva * Erica spiculifolia – tähkäkellokanerva (aiemmin tähkäkanerva Bruckenthalia spiculifolia) * Erica terminalis – korsikankellokanerva * Erica tetralix – nummikellokanerva * Erica trimera – pilvikellokanerva * Erica turgida * Erica vagans * Erica ventricosa – torvikellokanerva * Erica verticillata – kiehkurakellokanerva == Lähteet == *
Erica

Erica voi tarkoittaa seuraavia: * Erica, naisen etunimi (myös Erika ja Eerika) * kellokanervat (Erica), kasvisuku * Erica, punkyhtye Nukkekodin single
L/A Prostvik 1

L/A Prostvik 1 on Nagu 2:n ohella toinen Nauvon ja Korppoon välillä liikennöivistä lautta-aluksista. Prostvik 1 on kahdesta lautta-aluksesta suurempi. Lauttavälin pituus on 792 m ja se on osa Saariston Rengastietä. ==Tekniset tiedot== *Kannen sivukorkeus: 2,5 m *Kannen ajoradan hyödyllinen pituus: 48,0 m *Kannen ajoradan hyödyllinen leveys: 9,2 m *Kuivapaino: 320 t *Hyötykuorma: 130 t https://www.finferries.fi/lauttaliikenne/lauttapaikat-ja- aikataulut/nauvo-korppoo.html ==Lähteet== Luokka:Suomen lautta-alukset‎ Luokka:Paraisten liikenne
Tyler Wilson

James Tyler Wilson (s. 16. elokuuta 1989, Fort Smith, Arkansas) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Hän pelaa tällä hetkellä yliopistojalkapalloa Arkansasin yliopiston joukkueessa. Edelliseltä aloittajalta Ryan Mallettilta vapaaksi jääneen aloittajan paikan kaudelle 2011 ottanut Wilson on yksi vuoden 2013 NFL:n varaustilaisuuden parhaista pelinrakentajista. Halutessaan Wilson olisi voinut osallistua jo vuoden 2012 varaustilaisuuteen, mutta hän päätti jäädä yliopistoon vielä viimeiseksi vuodeksi. ==Lähteet== Luokka:Yhdysvaltalaiset amerikkalaisen jalkapallon pelaajat Luokka:Vuonna 1989 syntyneet Luokka:Elävät henkilöt
Logan Thomas

Logan Lamont Thomas (s. 11. heinäkuuta 1991 Lynchburg, Virginia) on yhdysvaltalainen amerikkalaisen jalkapallon pelaaja. Hän pelaa sekä sisempänä laitahyökkääjänä että joskus myös pelinrakentajana. Hän pelaa NFL-liigan Washington Football Team -joukkueessa. Thomas on pelinrakentajaksi melko isokokoinen, 198 senttimetriä pitkä ja 119 kilogrammaa painava. ==Pelaajaura== Kaudelle 2011 Virginia Techin yliopistojoukkueen pelinrakentajaksi noussut Thomas kiinnosti Arizona Cardinalsia, joka varasi hänet vuoden 2014 NFL:n varaustilaisuuden neljännellä kierroksella, tilaisuuden 120. pelaajana. Cardinals piti Thomasin joukkueessaan kuitenkin vain yhden kauden, jonka aikana hän sai peliaikaa kahdessa ottelussa. Kaudeksi 2015 Thomas siirtyi Miami Dolphinsiin. Thomasilla oli vaikeuksia saada edes varamiehen roolia ja kauden jälkeen Dolphins laittoi hänet vapaiden pelaajien listalle, josta New York Giants poimi hänet. Giants vapautti kuitenkin joukkueen rungon ulkopuolelle jääneen Thomasin sopimuksestaan marraskuussa 2016. Thomas päätti vaihtaa pelipaikkansa sisemmäksi laitahyökkääjäksi ja teki sopimuksen Buffalo Billsin kanssa. Thomas pelasi kaudet 2016, 2017 ja 2018 Billsissä. Kaudeksi 2019 hän siirtyi Detroit Lionsiin. == Lähteet == == Aiheesta muualla == Luokka:Yhdysvaltalaiset amerikkalaisen jalkapallon pelaajat Luokka:Vuonna 1991 syntyneet Luokka:Elävät henkilöt
Sofia Saari

Sofia Saari (s. 1976 Turku) on suomalainen kuvataiteilija. Hän on valmistunut Venetsian kuvataideakatemiasta kuvanveistäjäksi vuonna 1998. Naantalissa asuva Saari on opiskellut lisäksi muun muassa Turun piirustuskoulussa, Kuvataideakatemiassa sekä Taideteollisessa korkeakoulussa, josta hän on valmistunut taiteen maisteriksi. Näyttelyitä Saari on pitänyt Suomen lisäksi Italiassa, muun muassa Roomassa sekä Sisiliassa ja Sardiniassa. Hän on myös työskennellyt Italiassa usean vuoden ajan valokuvaajana. Sofia Saari on tehnyt useita julkisia teoksia. Porissa sijaitsevat vuosina 2008 ja 2009 valmistuneet kaupungin perustajan Juhana Herttuan sekä presidentti Risto Rytin muistomerkit. Somerolla paljastettiin kesäkuussa 2012 seiväshyppääjä Pentti Nikulan näköispatsas. Mikkelissä paljastettiin kesällä 2017 Georg Carl von Döbelnin reliefi == Kuvia julkisista teoksista == Tiedosto:Sofia Saari Juhana-herttuan patsas 2008.jpg|Juhana-herttuan patsas, 2008, Pori. Tiedosto:Sofia Saari Risto Rytin rintakuva 2009.jpg|Risto Rytin rintakuva 2009, Pori. Tiedosto:JuhanaKolmasLinnankatuTurku.JPG|Juhana III, 2009, Turku. Tiedosto:Porin VPK muistomerkki.JPG|Porin VPK:n 150-vuotismuistomerkki, 2013, Pori. Tiedosto:Pentti Nikulan patsas.jpg|Pentti Nikulan patsas, 2013, Somero. Tiedosto:Sofia Saari Georg Carl von Döbelnin reliefi 2017.JPG|Georg Carl von Döbelnin reliefi, 2017, Mikkeli. Tiedosto:Sofia Saari –Eino Leino rintakuva.jpg|Eino Leinon rintakuva, 2021, Kajaani. == Lähteet == *Sofia Saaren kotisivut === Viitteet === Luokka:Suomalaiset kuvanveistäjät Luokka:Suomalaiset valokuvaajat Luokka:Vuonna 1976 syntyneet Luokka:Elävät henkilöt
Rauta(II)bromidi

Rauta(II)bromidi eli ferrobromidi (FeBr2) on rauta- ja bromidi-ionien muodostama epäorgaaninen ioniyhdiste. Yhdistettä käytetään katalyyttinä orgaanisen kemian reaktioissa. ==Ominaisuudet== Huoneenlämpötilassa rauta(II)bromidi on kellanruskeaa kiteistä ainetta, jonka kiderakenne muistuttaa kadmiumjodidin kiderakennetta. Se kestää kohtalaisen hyvin korkeitakin lämpötiloja, mutta hajoaa voimakkaasti kuumennettaessa hitaasti bromiksi ja rauta(III)oksidiksi. Yhdiste liukenee erittäin hyvin veteen ja myös etanoliin, dietyylieetteriin ja asetonitriiliin. Rauta(II)bromidi muodostaa useita kidevedellisiä muotoja muun muassa di-, tetra-, heksa- ja nonahydraatit, jotka ovat väriltään vaaleanvihertäviä. Kideveden määrä riippuu kiteytymisolosuhteista.Alan M. Stolzenberg: Iron Compounds, Kirk-Othmer Encyclopedia of Chemical Technology, John Wiley & Sons, New York, 2004 Teoksen verkkoversio Viitattu 8.8.2012 ==Valmistus ja käyttö== Rauta(II)bromidia voidaan valmistaa kahdella tavalla. Yhdistettä voidaan valmistaa suoraan bromista ja raudasta 200 °C:n lämpötilassa virtausreaktorissa. Tämän jälkeen tuote puhdistetaan sublimoimalla typpi-ilmakehässä tai alipaineessa. Toinen tapa on raudan ja vetybromidin välinen reaktio metanoliliuoksessa. Näin saadaan kidevedellistä rauta(II)bromidia. Kidevedetöntä rauta(II)bromidia käytetään katalyyttinä orgaanisten yhdisteiden bromauksessa ja polymerointireaktioissa. ==Lähteet== Luokka:Bromidit Luokka:Rautayhdisteet
Rumeleenihappo

Rumeleenihappo (eng. Rumelenic acid) on monityydyttymätön rasvahappo. Yhdiste on 2005 löydetty ja sen pienemmät isomeerit ovat vielä tuntemattomia. Yhdistettä on löydetty maitorasvasta. ==Lähteet== Luokka:Rasvahapot